Doxycyklínová postexpozičná profylaxia

Doxycyklínová postexpozičná profylaxia (tiež DoxyPEP) je terapeutický prístup na zamedzenie rozvoja a šírenia pohlavne prenosných chorôb bakteriálneho pôvodu ako syfilis, chlamýdie a kvapavka. DoxyPEP sa používa aj ako postexpozičná profylaxia proti malárii a Lymskej borelióze. Účinnou látkou DoxyPEPu je doxycyklín, tetracyklínové antibiotikum. Jedna tableta DoxyPEPu obsahuje 200 mg doxycyklínu. Užíva sa jedna tableta po poslednom pohlavnom styku (a to po orálnom, vaginálnom alebo análnom sexe), najneskôr do 72 hodín po poslednom pohlavnom styku. V priebehu 24 hodín je možné užiť len jednu tabletu DoxyPEPu.

Spoločnosť CDC odporúča užívanie DoxyPEPu osobám, ktoré v priebehu posledných 12 mesiacov prekonali akúkoľvek bakteriálnu pohlavne prenosnú chorobu alebo vykazujú rizikové sexuálne chovanie ako časté striedanie sexuálnych partnerov, sex s neznámymi osobami, sex s poskytovateľmi sexuálnych služieb, sexuálnymi pracovníkmi, sex s užívateľmi drog, sex s osobami bez domova.

DoxyPEP nie je účínný proti vírusovým ochoreniam a infekciám ako je HIV, hepatatída typu A, hepatitída typu B, hepatitída typu C, ľudský papillomavírus, opičie kiahne a iné vírusové pohlavne prenosné choroby.

Užívanie DoxyPEPu má byť naviazané na celkové posúdenie sexuálneho zdravia jedinca, vrátane manažmentu a znižovania rizík, testovania a liečby pohlavne prenosých chorôb a odporúčania očkovania proti hepatitídam a ľudskému papillomavírusu. Klienti užívajúci DoxyPEP by mali podstupovať testovanie na bakteriálne pohlavné choroby každé tri až šesť mesiacov s odberom vzoriek z anatomických častí, na ktorých mohlo dôjsť ku infekcii (orálny, análny, vaginálny a penisový výter). Pri tejto príležitosti má byť každé tri mesiace až šesť mesiacov vyhodnocovaná nutnosť užívania DoxyPEPu z hľadiska jeho indikácie. Súčasne je nutné testovanie na HIV.

 Doxycyklín a kvapavka, syfilis a chlamýdie 
Doxycyklín je širokospektrálne tetracyklínové antibiotikum druhej generácie účinné proti baktériám, ktoré je dobre znášané a ľahko prechádza z čreva do krvi. Plazmatický polčas doxycyklínu je približne 12 hodín.

Doxycyklín sa používa ako odporúčaná terapia chlamýdií. Ako alternatívna liečba u netehotných pacientov s vážnou alergiou na penicilíny alebo v prípade nedostupnosti penicilínov, je doxycyklín vodný na liečbu syfilisu. Doxycyklín nie je odporúčaný na liečbu kvapavky kvôli zvýšenej antibiotickej rezistencii, v každom prípade je však účinný proti mnohým kmeňom N. gonorrhoeae v USA.

 Účinnosť DoxyPEPu 
V troch veľkých randomizovaných, placebom kontrolovaných štúdiách bolo podávaných 200 mg doxycyklínu v priebehu 72 hodín po sexe. Ukázalo sa, že takýto prístup znížil syfilisové a chlamýdiové infekcie o viac ako 70 % a kvapavkové infekcie o približne 50 %.

Účinnosť DoxyPEPu sa znižuje užívaním doplnkov stravy s obsahom železa, vápnika a horčíka z dôvodu tvorby komplexných zlúčením, v ktorých doxycyklín vystupuje ako ligand (chelátor). Vzniknutá nerozpustná komplexná zlúčenina nie je schopná prechádzať z lumena gasrointestinálneho traktu do krvi. Z toho dôvodu môže účinnosť DoxyPEPu byť znížená pitím mlieka alebo požívaním mliečnych produktov (zdroje vápnika), pitím tvrdej vody (zdroje vápnika a horčíka) a minerálnych a stolových vôd (zdroje vápnika, horčíka a železa).

V súčasnosti existujú štyri štúdie, ktoré preukázali účinnosti DoxyPEPu proti bakteriálnym sexuálne prenosným chorobám.

 Nežiadúce účinky DoxyPEPu 
Nežiadúce účinky DoxyPEPu sú nežiadúcimi účinkami doxycyklínu, keďže iné účinné látky DoxyPEP neobsahuje. Väčšina nežiadúcich účinkov DoxyPEPu odznie po ukončení užívania. Nežiadúce účinky doxycyklínu sa výrazne líšia v závislosti od pacienta, ale nie sú závažné.

 Fotosenzitivita a fototoxicita 
Medzi nežiadúce účinky DoxyPEPu patrí fotosenzitivita (citlivosť kože na slnečné žiarenie): z toho dôvodu sa odporúča kombinovať DoxyPEP s používaním vysokofaktorového opaľovacieho krému, prípadne sa opaľovaniu v priebehu teraprie doxycyklínom úplne vyhnúť. Zanedbanie môže viezť k fotochemickým reakciám doxycyklínu v koži za tvorby pľuzgierov, prasklín, začervenia a opuchu.

 Gastrointestinálne symptómy 
Gastrointestinálne problémy sú zväčša bezvýznamné: ako pocit na zvracanie, zvracanie, hnačka alebo kandidóza (premnoženie kvasiniek). Závažnejšie sú esofagitída (opuch, podráždenie, zápal pažeráka) a pažerákové vredy. Tieto nežiadúce účinky sa vyskytnú, pokiaľ je liečivo podané tesne pred spaním alebo s malým, prípadne žiadnym množstvom vody. Z toho dôvodu sa DoxyPEP musí zapíjať aspoň 250 ml vody, čo je plný pohár vody. Vhodné je požívať DoxyPEP spolu s jedlom, pred jedlom alebo po jedle. DoxyPEP sa nesmie užívať spolu s mliečnymi produktmi (a to aspoň dve hodiny pred a dve hodiny po užití DoxyPEPu). Na zníženie podráždenia gastrointestinálneho traktu sa odporúča prehĺtať DoxyPEP postojačky alebo v sede, nesmie sa podávať v ľahu a po užití by nemal pacient dlhšiu dobu ležať.

Doxycyklín môže spôsobiť nevrartnú zmenu sfarbenia trvalých zubov, najmä u rastúcich trvalých zubov.

 Referencie 

 Pozri aj 
 pohlavne prenosná choroba
 postexpozičná profylaxia
 preexpozičná profylaxia
 syfilis
 chlamýdie
 kvapavka
 Neisseria gonorrhoeae
 Chlamydia trachomatis
 Treponema pallidum

 Externé odkazy 
 CDC Clinical Guidelines on the Use of Doxycycline Postexposure Prophylaxis for Bacterial Sexually Transmitted Infection Prevention, United States, 2024
 PROPHYLAXIS WITH SINGLE-DOSE DOXYCYCLINE FOR THE PREVENTION OF LYME DISEASE AFTER AN IXODES SCAPULARIS TICK BITE
 Doxy PEP for Bacterial STI Prevention
 Nežiadúce účinky doxycyklínu (článok prístupný po vložení DOI do sci-hub.se)
 Sexually Transmitted Infections Treatment Guidelines, 2021
 Európska štúdia účinnosti DoxyPEPu
 Austrálska štúdia účinnosti DoxyPEPu
 Nemecká štúdia účinnosti DoxyPEPu
 Americká štúdia účinnsoti DoxyPEPu

Kategória:Farmakológia
Kategória:Venerológia
Kategória:Pohlavné choroby
Kategória:Tetracyklíny